**KÖZZÉTÉTEL ELSZÁMOLÁSI KÖTELEZETTSÉG TELJESÍTÉSÉRŐL**

A 2014. évi XL. törvény (a továbbiakban: Elszámolási tv.) 16. § (3) bekezdésében foglaltaknak megfelelően tájékoztatjuk Tisztelt Ügyfeleinket, hogy a fogyasztói kölcsönszerződések vonatkozásában az elszámolást az egyes szerződéstípusokra vonatkozóan alább megjelölt időponttal bezárólag valamennyi érintett fogyasztó számára megküldtük:

**Deviza alapú és deviza alapúnak nem minősülő deviza fogyasztói kölcsönszerződéseket érintő elszámolás**

|  |
| --- |
| **Tájékoztatjuk Tisztelt Ügyfeleinket, hogy a Fundamenta-Lakáskassza Zrt. nem kötött olyan fogyasztói hitel- vagy kölcsönszerződést, továbbá pénzügyi lízingszerződést, amely deviza alapú (devizában nyilvántartott vagy devizában nyújtott és forintban törlesztett),** **illetőleg olyan fogyasztói kölcsönszerződést, amely deviza alapúnak nem minősülő deviza hitel- vagy kölcsönszerződés, pénzügyi lízingszerződés (a továbbiakban: devizahitel).****A fentiekre tekintettel, a Fundamenta-Lakáskassza Zrt.-nek a deviza alapú** **és deviza alapúnak nem minősülő deviza fogyasztói kölcsönszerződések vonatkozásában elszámolási kötelezettsége nem áll fenn.** |

 A **Nemzeti Eszközkelőnek** vételre felajánlott lakóingatlannal érintett fogyasztói kölcsönszerződésekre a közzétételben foglalt tájékoztatás nem vonatkozik, mivel ezen fogyasztói kölcsönszerződések esetében a pénzügyi intézménynek nem kell a fogyasztóval elszámolnia.

Az 1996. évi CXII. törvény 200/B. §-a szerinti **végtörlesztés következtében megszűnt fogyasztói kölcsönszerződések vonatkozásában** tájékoztatjuk Tisztelt Ügyfeleinket, hogy devizahitelek hiányában az Elszámolási törvény 10. §-ában foglaltak alapján a Fundamenta-Lakáskassza Zrt.-t elszámolási kötelezettség nem terheli.

Ha úgy gondolja, hogy el kellett volna számolnunk, azonban elszámolást nem kapott, az elszámolás elmulasztása miatti panaszát a közzététel dátumától számított 60 naptári napon belül terjesztheti elő pénzügyi intézményünknél. (Postai feladás esetén legkésőbb a 60. napon postára kell adni a beadványt.) Ha ebben az időszakban a panasz benyújtásában akadályoztatva van, az akadályoztatása megszűnésétől számított 30 naptári napon belül, legkésőbb azonban 2015. december 31. napjáig terjesztheti elő az elszámolás hiánya miatti panaszát. Egyúttal felhívjuk ügyfeleink szíves figyelmét arra, hogy amennyiben az elszámolás befejezéséről szóló közzétételre 2015. december 31. napját követően került sor, az elszámolás hiányával kapcsolatos panaszát a közzétételt követő 60 naptári napon belül terjesztheti elő.

Panaszbeadványát megküldheti postai úton (H-1922 Budapest, Fundamenta-Lakáskassza Zrt. levélcímre), benyújthatja személyes ügyfélszolgálatunkon (Budapest II. ker. Tölgyfa u. 24., nyitvatartási idő hétfő, kedd, csütörtök: 8-17 óráig, szerda: 9-18 óráig, péntek: 8-13 óráig) vagy megküldheti faxon (06 1/411-80-11), illetve elektronikus úton (info@fundamenta.hu). A panasz kizárólag írásban terjeszthető elő. Az elszámolással kapcsolatos panasz megtételére szolgáló nyomtatványt elérheti honlapunkon (www.fundamenta.hu) *„Elszámolási és forintosítási információk”* cím alatt, vagy kérheti annak postai, illetve elektronikus megküldését a *(info@fundamenta.hu )* címre írt elektronikus levéllel, vagy személyes ügyfélszolgálatunkon (Budapest II. ker. Tölgyfa u. 24). A nyomtatvány használata nem kötelező.

A panaszára indokolással ellátott álláspontunkat a panaszának kézhezvételét követően 60 napon belül megküldjük. Ebben a levelünkben adunk majd részletes tájékoztatást arra az esetre, amennyiben a válaszunkat nem fogadja el és a panaszában foglaltakat továbbra is fenntartja. Felhívjuk szíves figyelmét arra, hogy a Magyar Nemzeti Bank mellett működő Pénzügyi Békéltető Testület eljárását kizárólag abban az esetben veheti igénybe, ha a panaszbeadványra kapott válasszal nem ért egyet vagy 60 napon belül nem kap rá választ. Ebben az esetben kifogásának pontos indoklása szükséges.

 Fundamenta-Lakáskassza Zrt.